पाएं अपने शहर की ताज़ा ख़बरें और फ्री ई-पेपरडाउनलोड करें
बांदीकुई कोरोना महामारी के बीच राज्य सरकार के शादी समारोह को लेकर जारी की गई सख्त गाइडलाइन के बाद भी बांदीकुई क्षेत्र में 7 मई को 100 से अधिक शादियां होगी। रोजाना एसडीएम कार्यालय में शादियों की परमिशन के लिए 60 से अधिक लोग आ रहे है। ऐसे में प्रशासन को आंशका है कि बड़ी संख्या में होने वाले शादी समारोह से कहीं कोरोना संक्रमण जानलेवा नहीं बन जाए।राज्य सरकार के कोरोना की दूसरी लहर से लोगों का जीवन बचाने के लिए गत दिनों शादी समारोह को लेकर सख्त गाइडलाइन जारी की थी जिसमें स्पष्ट निर्देश थे कि शादियों में मात्र 31 लोग शामिल होंगे।
इससे ज्यादा मिलने पर 1 लाख रुपए तक का जुर्माना होगा। साथ ही शादी समारोह में शामिल होने वाले लोगों की सूची उनके मोबाइल नंबर के आधार पर जमा करानी होगी। सरकार के सख्त गाइडलाइन जारी करने के बाद भी बांदीकुई क्षेत्र में 7 मई को करीब 100 से अधिक शादियां होगी। अभी तक 80 से ज्यादा शादियों की परमिशन जारी हो चुकी है। इसके अलावा इस माह में अन्य सावों को लेकर भी रोजाना एसडीएम कार्यालय में 60 से 70 लोग शादियों की परमिशन के लिए आ रहे है। बुधवार को भीड़ अधिक होने पर इन सभी की बाहर कतार लगवाई गई।
ग्रामीण क्षेत्र में शादियों पर रखे विशेष नजर, बाराती व घरातियों की गिनती करें ग्रामीण क्षेत्र में अधिक शादी समारोह आयोजित होने से यहां प्रशासन को विशेष नजर रखनी होगी। सूत्रों की माने तो ग्रामीण क्षेत्र में अब से पहले आयोजित हुए शादी समारोह में गाइडलाइन की पालना नहीं हुई। निर्धारित संख्या से ज्यादा लोग शादियों में पहुंचे है। ऐसे में अधिक लोगों के एकत्रित होने से कोरोना महामारी क्षेत्र में भयानक रुप ले सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn